“กลุ่มสโตนเฮ้นจ์” ลงพื้นที่ “ก่อสร้างระบบระบายน้ำ” ชุมชนพนัสนิคม คาดส่งมอบกลางปีหน้า
“กลุ่มสโตนเฮ้นจ์” ลงพื้นที่ “โครงการก่อสร้างระบบระบายน้ำ” ชุมชนพนัสนิคม พร้อมเดินหน้าคุมงานตามแผน คาดส่งมอบกลางปีหน้า

“กลุ่มสโตนเฮ้นจ์” ลงพื้นที่ “โครงการก่อสร้างระบบระบายน้ำ” ชุมชนพนัสนิคม พร้อมเดินหน้าคุมงานตามแผน คาดส่งมอบกลางปีหน้า
15 มี.ค. 2565

บริษัท สโตนเฮ้นจ์ จำกัด (STH) บริษัทในกลุ่ม บริษัท สโตนเฮ้นจ์ อินเตอร์ จำกัด (มหาชน) หรือ STI ผู้นำกลุ่มธุรกิจบริหารและควบคุมงานก่อสร้างครบวงจร นำทีมงานวิศวกรลงพื้นที่ เข้าติดตามความคืบหน้าของโครงการก่อสร้างระบบระบายน้ำหลักเพื่อบรรเทาปัญหาน้ำท่วม ในพื้นที่ชุมชนพนัสนิคม อำเภอพนัสนิคม จังหวัดชลบุรี ในฐานะที่ STH ได้รับความไว้วางใจจาก กรมโยธาธิการและผังเมือง กระทรวงมหาดไทย แต่งตั้งให้เป็นที่ปรึกษาและควบคุมงานก่อสร้างของโครงการนี้
โดยควบคุมงานในด้านงานปรับปรุงคลอง ระยะทาง 5.4 กิโลเมตร งานก่อสร้างประตูระบายน้ำ ประตูน้ำบานเลื่อนชนิด Sluice Gate การควบคุมด้วยชุดขับเคลื่อนด้วยไฟฟ้า เครื่องกว้างขนาด 12 ตัน บานระบายขนาด 6.00×4.00 ม. จำนวน 2 บานพร้อมอุปกรณ์ประกอบ จำนวน 2 แห่ง ซึ่งคาดว่าจะแล้วเสร็จภายในเดือนพฤษภาคม ปี 2566